Kurtamedžiai

Kurtamedžiai arba Kostrominas (, 1945–1946 m. , nuo 1946 m. Костромино) – Mažosios Lietuvos gyvenvietė dab. Kaliningrado srities pietinėje dalyje, Pravdinsko rajone, nuo 2008 m. birželio 30 d. Železnodorožno miesto gyvenvietės kaimas.

Istorija 
Bartos žemės kaimo pavadinimas Kurtamedjai prūsiškos kilmės. 1326 m. minimi Curtmedien. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas. Iki 1909 m. kaimui priklausė Karlsvaldės palivarkas (Karlswalde, nuo 1939 m. Carlswalde, 1946–1950 m. Карлсвальде, vėliau Krupinas, Крупино, 1905 m. – 47 gyv., 1910 m. – 52 gyv.). 1928 m. rugsėjo 30 d. prijungtas Kurtamedžių dvaras (Kortmedien, 1905 m. buvo 162 gyventojai, 1910 m. 122 gyv.) 1946 m. balandžio 7 d. – rugsėjo 6 d. Frydlando rajono (), vėliau Pravdinsko rajono kaimas, 1947 m. birželio 25 d. – 2008 m. birželio 30 d. Višniovojės apylinkės kaimas. 1946 m. prijungti ištuštėję kaimai Didysis Alendorfas, Kakaimis, Noimiulis, gyvenvietės centru tapo Kurtamedžiai.

Gyventojai

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Kostrominas bankgorodov.ru

Vėluvos apskrities gyvenvietės